கேள்வி: இந்தவுன் - வரலாறு பற்றி நீங்கள் என்ன அறிந்துள்ளீர்கள்?
பதில்: பண்டைய காலத்தில் இந்தவுன் மத்ஸ்ய இராஜ்ஜியத்தின் கீழ் இந்தவுன் வந்தது. மத்ஸ்ய இராஜ்ஜியத்தின் ஆட்சியின் போது கட்டப்பட்ட பல பண்டைய கட்டமைப்புகள் இன்னும் நகரத்தில் உள்ளன. பாரம்பரியமாகச் சில புராணக் கதைகளில் இந்த நகரம் பாகவத புராணத்தில் குறிப்பிடப்பட்டுள்ள இரணியன் மற்றும் பிரகலாதரின் புராணங்களுடன் தொடர்புடையதாக நம்பப்படுகிறது. மீனாக்கள் உயர் நிர்வாக பதவிகளை வகித்தனர். நகரின் பொருளாதார மற்றும் நிதி வளர்ச்சியில் பெரும் தாக்கத்தை இவர்கள் ஏற்படுத்துகின்றனர். இவர்களின் நாட்டுப்புறப் பாடல்கள் மற்றும் ஆடைகள் (லெஹெங்கா லுக்டி) போன்ற வளமான கலாச்சாரமும் இவர்களுக்கே உரியது. குறிப்பிடத்தக்க மீனா குடும்பப்பெயர்கள் ஜாகர்வாட், மாண்டியா மற்றும் ஜோர்வால் ஆகும். பிரகலாதாவின் தந்தையான பண்டைய ஆட்சியாளர் மன்னர் இரணியன் பெயரால் இந்தவுன் என்று இந்நகர் பெயரிடப்பட்டது. இரண்யகசிபுவைக் கொன்ற இந்துக் கடவுளான விஷ்ணு அவதாரமான நரசிம்மர் கோயிலுடன், வரலாற்றுச் சிறப்புமிக்க பிரகலாத் குண்ட் (இப்போது பாழடைந்த நிலையில்) இரண்யகசிபு மற்றும் பிரகலாதாவைச் சுற்றியுள்ள புராணங்களுடன் இந்த நகரத்தின் தொடர்பை நிரூபிக்கிறது. ஏப்ரல் 2018-இல், சாதி தொடர்பான வன்முறையினைக் கட்டுப்படுத்த இந்துவன் ஊரடங்கு உத்தரவுக்கு உட்படுத்தப்பட்டது.
கேள்வி: இந்தவுன் - தொழில்துறை குறித்து விரிவாக சொல்லுங்கள்.
பதில்: இந்தவுன் நகரம் இதன் மணற்கல் தொழிலுக்குப் பெயர் பெற்றது. செங்கோட்டை, அக்சரதாம் (தில்லி) மற்றும் அம்பேத்கர் பூங்கா ஆகியவை இந்த மணற்கற்களால் கட்டப்பட்டவை. சிலேட் தொழில் இங்கு நன்கு வேரூன்றியுள்ளது. இத்தொழில் மாநிலத்தில் முக்கியமான தொழிலாகும். இங்கு உற்பத்தியாகும் சிலேட் வெளிநாடுகளுக்கும் ஏற்றுமதிச் செய்யப்படுகிறது. மெழுகுவர்த்தி, பட்டிகள், மரப் பொம்மைகள் மற்றும் நெகிழி நீர் குழாய்கள் போன்ற பல்வேறு சிறு தொழில் நிறுவனங்களும் உள்ளன. இந்துவுன் வளையல்களுக்கும் பிரபலமானது. இந்துவுனிலிருந்து 6 கி. மீ. தொலைவில் அமைந்துள்ள 'கேடா' தொழிற்சாலைகள் மற்றும் புகழ்பெற்ற விவசாய இயந்திரங்களின் மையமாக உள்ளது.